Rikunarita-ORG/Wikinium huggingface dataset:
# Snavelbieës

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon.

---

e snavelbieës in 't wildj
't **Snavelbieës** (Nederlandjs: *vogelbekdier*, Letien: *Ornithorhynchys anatinus*) is e zuigbieës det veurkump in Oeas-Australië en op Tasmanië. 't Is 't insigste geslech oete femielje vanne snavelbieëster (*Ornithorhynchidae*) enne óngerorde snavelbieësechtige (*Platypoda*); waal zeen nag anger fossiel saorte bekindj.

Same mitte veer aomezeikeechele (*Tachyglossidae*) behuuert 't bieës toete orde vanne cloacabieëster (*Monotremata*), die wiejer allein oetgestórve bieëstesaorten ómvatj. Wie de naam zaet höbbe dees bieëster 'ne cloaca; 't zeen de insigste zuigbieëster die eier ligke.

't Snavelbieës is 't insigste zuigbieës mit 'ne snavel; 't bieës gebroek dit flexibel orgaan veur te veule bieje jach op óngewirveldje bieëster oppe baom van reveren en óndepe maere. In taengestèlling toet veugel is de snavel zaach en neet hel. Wiejer haet 't bieës nag gifklere bieje achterpuuet.

Wie 't ieëste opgezatje bieës anen inj vanne achtieëndje ieëw aankwaam in 't wèste, mèndje e deil luuj det 't 'n vervalsing waas det bestóng oet liefdeiler van versjillendje bieëster die aanein wore geplek.

## Taxonomie

* Riek: *Animalia* (dere)
	+ Stam: *Chordata* (chordabieëster)
		- Klas: *Mammalia* (zougdere)
			* Orde: *Monotremata* (cloacabieëster)
				+ Óngerorde: *Platypoda* (snavelbieësechtige)
					- Femielje: *Ornithorhynchidae* (snavelbieëster)
						* Geslech: *Ornithorhynchus*
# Sjnièklökske

Dit artikel is gesjreve (of begós) in 't Valkebergs. Laes hie wie v'r mit de versjillende saorte Limburgs ómgaon.

---

Sjnièklökskes in 't wild in de Savelsbösj
't **Sjnièklökske** (Nederlands:**Sneeuwklokje**, Weitesjappelik: **Galanthus nivalis**) ies 'n plentsje oet de Narcissefamilie.
't Bleumke kump veur in Miedde- en Wes-Europa en weurt väöl gekweek. Dèks kump 't verwilderd veur. 't Ies 'n bolgewas. De plentsjes blieve jaorelank op dezelfde plaats sjtoon, woa ze ziech oetbreie. Ze sjtoon meistal in gruupkes bie-ein. De bölkes zint vergieftig. 't Hangend bleumke (eint per sjtengel) besjteit oet drie wiette blaedsjes mèt dao-onder nog 'n kleiner klökske mèt 'n greun vlek. Huègde 10-20 cm. De blaar zint glad en sjpiets. De bleuj vèlt in februari-april.

Ein ander soort oet 't zelfde gesjlach, Galanthus elwesii, oet de Balkan en Turkije liekent väöl op diet bleumke, meh haet breier blaar en groater blome mèt twiè greun vlekke.
# Queensland

Dit artikel is gesjreve (of begós) in 't Venloos. Laes hie wie v'r mit de versjillende saorte Limburgs ómgaon.

---

|  |  |  |
| --- | --- | --- |
|

|  |
| --- |
|  |
| Vlag vaan Queensland |

 |
|
**Queensland** deilstaot vaan Australië |
|  |
| Hoofstad | **Brisbane** |
| Oppervlak | **1.730.648 km²** |
| Inwoeënors - Dichtheid | **4.053.444(2005)* **2,28/km²** |
| Gouverneur | **Penelope Wensley** |

**Queensland** is 'n deilstaot in Australië. De staot is genumd naor Koningin Victoria, de monarch t'n tieëje vaan de vestiging vaan de vurmaalige kolonie. De hoofstad en groeëtste stad vaan Queensland is Brisbane, de stad laet in 't zuudoeëste.

Queensland waas orspronkelijk 'n Britse kroonkolonie dae in 1859 ontstond nao de aafscheiding vaan Nieuw-Zuud-Wales.

## Klimaot

't Nordelikke gedeilte vaan de staot is tropisch, 't wuurd gescheie door de Steinbokskieërkring. Het zuuje is subtropisch.

## Geografie

Queensland grens in 't oeëste aan 't Nordelik Territorium, in 't zuuje aan Victoria en in 't zuudoeëste aan Zuud-Australië. De staot is in oppervlak de op ein nao groeëtste en in bevolking de op twieë nao groeëtste vaan Australië. Groeëte stede zien Brisbane, de hoofstad, maar ók Gold Coast *(454.436 inw.)*, Sunshine Coast *(250.000 inw.)*, Townsville *(165.059 inw.)*, Cairns *(128.284 inw.)*, Toowoomba *(119.133 inw.)*, Rockhampton *(76.729 inw.)*, Mackay *(72.847 inw.)*, Hervey Bay *(52.230 inw.)* en Bundaberg *(50.540 inw.)* zien groeëte stede.

## Brisbane

Brisbane is de hoofstad van Queensland, 't is teves ók de groeëtste stad, d'r woeëne 1.676.389 lui terwil d'r in de ganze staot Queensland mar 4.053.444 woeëne. De stad startte orspronkelik as strafkolonie *(de Moreton Bay)*, waor criminele waore vasgehalde die opniej de fout ingingen terwil ze in Nieuw-Zuud-Wales hun straf oétzoote. De stad haet in 1988 ók de Wereldtentoenstelling gehalde.
# Périgord

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

Waope vaan Périgord
**Périgord** (Occitaons: Peiregòrd / Perigòrd) is 'ne landstreek in Fraankriek dee, zjus wie de stad Perigueux, verneump is nao de Gallische volksstam Petricorii. Tot de Franse Revolutie waor 't 'n graofsjap in de toenmaolege provincie Guyenne-Gascogne. Nao de revolutie woort 't 'n departemint en veranderde de naom conform de regele in de naom vaan de belaankriekste revier dee door de streek struimp: de Dordogne. 't Huidege departemint behuurt tot de nuie regio Nui-Aquitanië.

Périgord is zier bekind veur zien keuke, die veural oet eend- en gansprodukte besteit zoewie confit de canard and foie gras. 't Is weier bekind es 't centrum veur truffels in Fraankriek. Ouch gief 't wienproduktie bij Bergerac (roed en wit) en Monbazillac (zeute witte wien).

Oonderverdeiling vaan Périgord
Périgord besteit oet veer gebede:

* Périgord Blanc, Wit-Périgord ('t wit sleit op de liechte kalkplateaus in dit deil vaan de streek)
* Périgord Noir, Zwart-Périgord ('t zwart sleit op de doonker blajer vaan de eikebuim die dao greuje en op de truffel dee dao gevoonde weurt)
* Périgord Pourpre, Paors-Périgord ('t paors sleit op de droeveblajer vaan de wienstreek roond Bergerac, die in 't naojaor roed-paors verkleure)
* Périgord Vert, Greun-Périgord ('t greun sleit op 't greune landsjap umtot in dit deil de mieste rege vèlt)

## Historie

De ierste kier weurt 't graofsjap Périgord geneump tijdens de periode vaan Karel de Groete. 't Gief evels Roemeinse euverbliefsele in Perigueux, en de streek steit ouch bekind es de 'weeg vaan de minsheid' door 'n groete hoeveelheid vaan prehistorische opgraovinge. De bekindste is de grot vaan Lascaux, boein aofbeeldinge vaan oerosse, peerd, herte en aander bieste te zien zien die al zeker 17.000 jaor aajd zien, mer 't gief tientalle verseerde grotte. Ouch gief 't tientalle abri's (euverhangende rotswen boe-oonder lui ginge woene, grotwoeninge). In 't pläötske Les Eyzies-de-Tayac-Sireuil woort in 1868 in de Abri de Cro-Magnon de allerierste skelette gevoonde vaan de Cro-Magnon-mins, 'ne latere tiedgenoot vaan de Neanderthaler. De Cro-Magnon behuurt tot de huidege en einegste nog levende minsesoort *Homo sapiens sapiens*.

Périgord waor ein vaan de slagvelde oet d'n Hoonderdjaoregen Oorlog tösse de Ingelse en de Franse in de veertienden iew en de vieftienden iew. De streek steit vol mèt middeliewse en Renaissance-kestiele, veural langs de Dordogne en de Vézère, zoewie Puymartin, Losse, Hautefort en Beynac.

## Brónne

Dit artikel is gebaseerd op de gelieknaomege artikele op de NL, EN en FR wikipedia.
# Vila Real (distrik)

Dit artikel is gesjreve (of begós) in 't Heëlesj. Laes hie wie v'r mit de versjillende saorte Limburgs ómgaon.

---

|  |
| --- |
| **Distrik van PortugalVila Real** |
|  |
|

 |
| Hoofplaats | Vila Real |
| Opperflaakde | 4.328 km² |
| Inwoeners – Deechde | 213.775 (2011) 49/km² |

**Vila Real** is e distrik in Portugal. Mit e oppervlak van 4.328 km² is 't 't èlfde groeëtste distik. 't Ligk in 't noarde van 't land en grens aa de distrikte Braga en Porto in 't weste, Viseu in 't zude en aa Bragança in 't oeëste. In 't noarde grens 't aa g'n Sjpaanse regio Galicië.

## Administratieve idelóng

't Distrik is óngerverdeeld in veertien gemingdes:

* Alijó
* Boticas
* Chaves
* Mesão Frio
* Mondim de Basto
* Montalegre
* Murça
* Peso da Régua
* Ribeira de Pena
* Sabrosa
* Santa Marta de Penaguião
* Valpaços
* Vila Pouca de Aguiar
* Vila Real

|   Distrikte van Portugal |  |
| --- | --- |
|
Aveiro · Beja · Braga · Bragança · Castelo Branco · Coimbra · Évora · Faro · Guarda · Leiria · Lissabon · Portalegre · Porto · Santarém · Setúbal · Viana do Castelo · Vila Real · Viseu |
| **Autonoom regio's van Portugal:** Azore · Madeira |
# Sint-Helena (eilandj)

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon.

---

De ligking van Sint-Helena.
**Sint-Helena** (Ingels: *Saint Helena*) is 'n eilandj in 't zuje vannen Atlantischen Oceaan, 2800 km t'n wèste vanne Afrikaanse kus. 't Is 'n óngerdeil van 't Brits gebiedsdeil euvere zieë det Sint-Helena, Ascension en Tristan de Cunha besleitj en ikkenomisch gans aafhenkelik is van 't Vereinig Keuninkriek. De inweuners van Sint-Helena neume zichzelf "Saints". De bevölking is óntstangen oet drie bevölkingsgruup: Afrikaanse slave, Sjinese wirkers en Ingelse koloniste.

Op 't eilandj woeane zoea 4500 luuj. De houfstad is Jamestown.

## Toegangk

't Eilandj kan slechs euvere zieë waere bereik, went op dit memènt guuef 't gei vleegveldj op 't eilandj. De Britse euverheid haet in 2011 beslaote 'n internasjenaal lóchhave aan te lègken op 't eilandj. De meining is 't eilandj zoea 'nen ikkenomischen en toeristischen opvaerder te gaeve. 't Vleegveldj krieg de naam Sint Helena Airport. d'n Aanlègk is begós in 2013. Veure boew woort 1000 ton reveerzandj en 1000 ton duunzandj oet Namibië ingeveurdj.

| Aafhenkelike gebejer in Afrika |
| --- |
| Azore · Canarische eilenj · Ceuta · Madeira · Mayotte · Melilla · Réunion · Sint-Helena |
| Zuug ouch: Len in Afrika |
# Cholera

Dit artikel is gesjreve (of begós) in 't Valkebergs. Laes hie wie v'r mit de versjillende saorte Limburgs ómgaon.

---

|  |  |
| --- | --- |
|      | Lèt good op 't veurbehawd bie medische informatie. Gank bie gezóndjheidsklachte nao 'nen hoesdokter. |

Cholerabacterië ónder de elektronemicroscoop
**Cholera** (**kolaer**) ies 'n infectiekrenkde die gekènmerk weurt door 't plotseling optrae van ernstige diarree.

Nao 'ne incubatietied van zès oer tot twiè daag ontsjteit innins 'ne waterige diarree, al gauw gevolg door euvergeve. Es gevolg hievan kènt 't lief 'ne houp litersj voch verleze. Dees oetdruèging kènt in sommige gevalle leije tot hendig ernstige situaties en zelfs tot d'n doad. 'n Sjnel behandeling èvvel kènt dat veurkómme.

  *Dit artikel is e sjtumpke. De kans Wikipedia helpe door 't aan te völle*
# Voetbal

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

*Dit artikel geit euver sjotte in de zin vaan voetbal; veur 't volk, zuug: Sjotte (vouk).*

---

**Voetbal** (ouch *sjotte*) is de meis gespäölde en meis bekeke sport in Europa, en op väöl aander plaotse op Eerd. 't Is 'n teamsport, boebij twie ploge vaan tien veldspeulers en eine keeper op e veld (gewoenlek 50 bij 100 meter) tegenein speule. De bedoeling vaan 't speul is 'ne bal zoonder aonraking mèt de han in 't door de ander ploog verdedeg doel te kriege; de keeper evels maag, binne zeker grenze, veur de bal oet zie doel te hawwe, de bal vasnumme. 't Woord kump vaan 't Nederlands en meint dus letterlek **vootbal**. Evels weurt 't woord zelde lètterlek vertaold op 't Mestreechter Limbörgs en sprik me dus meistes vaan voetbal, neet vootbal. Dit sjijnt ouch in de meiste aander dialekte vaan eus taol door de bot 't gebruuk te zien.

Voetbal is es speul prehistorisch, meh is in zienen huidege vörm midde negentiende iew in Ingeland geïnstitutionaliseerd.

## Competities

De meiste len höbbe versjeie nationaal compitities boe-in clubs voetballe, gerangsjik nao niveau. De Nederlandse competities valle oeterein in die vaan 't profvoetbal (Ieredevisie en Ierste Devisie) en die vaan 't amateurvoetbal. De bèste amateurclubs benadere 't niveau vaan sommege clubs in 't betaold vootbal. Neve dees competities kint Nederland ouch 'ne bekerwedstrijd, de KNVB-beker, boe-aon zoewel profclubs es gooj amateurclubs mètdoen.

Op internationaal niveau weurt ouch wel in clubverband gespäöld, namelek tösse kampioene en hoeg geclasseerde clubs oet versjèllende len oonderein, meh de meiste belangstèlling geit gemeinlik oet nao 't vootbal in landeteams. De Nederlandse en Bèlsje teams kómme geregeld oet in 't Europees Voetbalkampioensjap en 't Wereldvoetbalkampioensjap. Regerende Europese Kampioen (2008) en Wereldkampioen (2010) is op dit memint Spaanje.

## Clubs

De op clubniveau 't bès presterende teams zien vaan Europees aofkoms: Bayern München, AC Milan, Inter Milan, Lazio Roma, Real Madrid, FC Barcelona, Manchester United, Arsenal etc. In Nederland make gemeinlek mer drei clubs kans op 't landskampioensjap: Ajax, Feyenoord en PSV (de jaore 2009 en 2010, mèt respectievelek AZ Alkmaar en FC Twente op de ierste plaots, waore de ierste oetzunderinge in jaore). In 't Belsj zien FC Anderlecht, Club Brugge en Standard Luik sterk.

Nederlands-Limburgse clubs die in 't betaold voetbal oetkoume zien Roda JC, VVV Venlo, Fortuna Sittard en MVV. EVV oet Ech späölt op 't hoegste amateurniveau (Topklas).

Belsj-Limburgse clubs in 't betaold voetbal zien KRC Genk, Sintruinse VV en Lommel United. Zjus dao-oonder (Derde klas) speule nog Boggetjer VV en KSK Hasselt.

## Ieste professioneel club in Nederland

Ein vaan de twie veurluipers vaan Fortuna Sittard waor Fortuna '54 oet Geleen, de ierste professioneel voetbalclub vaan Nederland.
# Asturië (regio)

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

|  |
| --- |
| **Regio van SpanjeAsturië Principado de Asturias Principáu d'Asturies** |
|  |  |
|  |
|

 |
| Hoofplaats | Oviedo |
| Opperflaakde | 10.604 km² |
| Inwoeners – Deechde | 1.061.756 (2014) 100/km² |
|

 |
| President | Javier Fernández |
|

 |
| Vouksleed | Asturias, patria querida |
| Taole | Spaons |
| ISO 3166-2 | ES-AS |
| Website | www.asturias.es |

't **Prinsdom Asturië** (Spaons: *Principado de Asturias*, Asturisch: *Principáu d'Asturies*) is ein vaan de 17 otonoom regio’s vaan Spanje en ligk in 't noordweste vaan 't land, tösse 't Cantabrisch Gebergte en de Cantabrische Zie, tösse de regio's Galicië en Cantabrië. In 't zuie grens Asturië aon Castilië en León.

## Bestuurleke indeiling

Asturië is zoewel 'n otonoom regio es 'n provincie, en is dus in tegestèlling tot beveurbeeld Andalusië neet onderverdeeld in versjèllende provincies.

Asturië is oonderverdeild in ach comarca's (Asturisch: *cotarros*) en 78 gemeintes. Daoneve gief 't ouch landeleke parochies die hure bij 'n gemeinte. Dit zien bestuurleke oonderverdeilinge vaan gemeintes; ze höbbe niks te make mèt kèrkeleke parochies.

## Taol

De einege officieel taol in Asturië is 't Spaons (of Castiliaons). Daoneve weurt Asturisch (Asturisch: *Asturianu* of *Bable*) gemojld, wat weurt beschermp door de Wèt op 't Gebruuk en de Bevordering vaan 't Asturisch (*Ley 1/1998, de 23 de marzo, de uso y promoción del bable/asturiano*). In 't weste vaan Asturië weurt ouch 'n dialek vaan 't Galicisch gemojld, wat ouch wel es 'n euvergaanksdialek tösse 't Galicisch en 't Asturisch weurt gezeen. 't Gebruuk vaan dit dialek is evels minimaal vergeleke mèt 't gebruuk vaan 't Asturisch. 't Gief 'ne tendens um alle Spaonse plaotsnaome door traditioneel Asturische en Galicisch-Asturische plaotsnaome te vervaange.

## Rifferenties

|   Otonoom regio's in Sjpanje |  |
| --- | --- |
| **Otonoom regio's:** |
| Andalusië · Aragón · Asturië · Baleare · Baskeland · Canarische eilen · Cantabrië · Castilië-La Mancha · Castilië en León · Catalonië · Extremadura · Galicië · La Rioja · Madrid · Murcia · Navarra · Valencia |
| **Otonoom sjtae:** |
| Ceuta · Melilla |
# Wermte

Dit artikel is gesjreve (of begós) in 't Oeals. Laes hie wie v'r mit de versjillende saorte Limburgs ómgaon.

---

In'ne natuurkunde is **wermte** ein vorm van energie wovan de hoeväölheid weurdj oetgedröktj in'ne eenheid Joule (J).
Wermte is gedefinieerd es de energie die es gevolg van ein *temperatuursversjil* door ein diathermane (wermtegeleidendje) wandj sjtruimptj.
D'r kan dus neet gesjpraoke waere euver 'de wermte' van eine hoeväölheid sjtof
(ein begrip det dao väöl op liektj, is inwendige energie).

Wanneer wermte weurtj toegevoegdj aan ein veurwerp komme de atomaire deilkes daovan in bewaeging. Dees bewaeginge zeen *willekeurig* van richting. Dit sjtuitj in taegesjtelling toet waat d'r gebeurtj es d'r kinetische energie aan 't veurwerp (eine auto biejveurbeeldj) weurdj toegevoeg. Ouch dan komme de deilkes in bewaeging maar deze keer allemaol dezelfdje kantj op. Biej 't aafremme door de vrieving geit dees gerichdje bewaeging euver in de ongerichdje vorm: wermte in'ne remme.

Wermte weurdj waal gezeen es ein leegwaardige vorm van energie,
omdet allerlei anger vorme van energie gemekkelik (det wiltj zegke mit ein hoog rendement) in wermte zeen om te zitte,
terwiel 't omgekeerdje neet zo gemekkelik geit.

D'r is ein verbandj tösse wermte en temperatuur: 't toeveure van wermte aan ein hoeväölheid sjtof haetj, tenziej d'r eine faseeuvergangk optreujdj, ein verheuging van'ne temperatuur toet gevolg.
De hoeväöelheid wermte die neudig is om eine kilo van ein bepaoldje sjtof ein graad Celsius (°C) of ein Kelvin (K) in temperatuur te doon stijge is (onger meer) aafhankelik van'ne sjtof en sjtuitj bekindj es de saortelikke wermte.

De relasie tösse de verangering van'ne wermteinhoud van ein veurwerp, de temperatuursverangering en'ne wermtecapaciteit weurdj gegaeve door de volgendje formule:

 WIKINIUM\_MATH\_PH\_0
Hiej in is WIKINIUM\_MATH\_PH\_2 de verangering van wermte-inhaad (energieverangering) in J, WIKINIUM\_MATH\_PH\_4 de temperatuursverangering (K) en WIKINIUM\_MATH\_PH\_6 de wermtecapaciteit in J/K.

Biej ein mingsel van versjillendje fases van dezelfdje sjtof, biejveurbeeldj kaokendj water of sjmultendj ies, veroorzaaktj 't toeveure van extra wermte allein ein verschuuving van'ne verhaajinge tösse de twee fases: biej 't kaoke van water weurdj water in waterdamp omgezatj, terwiel de temperatuur constant blieftj.

## Kiek ouch

* Thermodynamica
* Verbranjing
* Wermtepomp

Dit artikel is vertaaldj vanoet de Nederlandse versie van Wikipedia.
# Wintjerslaop

Dit artikel is gesjreve (of begós) in 't Sint-Joasters. Laes hie wie v'r mit de versjillende saorte Limburgs ómgaon.

---

De **wintjerslaop** is 'n meneer die sómmige bièster höbbe veur de wintjer door te kómme. In de kaoj wintjermaondje is 't döks lestig veur aan aete te kómme en is weinig besjötting te vinje.

Versjillendje saorte bièster haoje 'ne wintjerslaop, worónger weikdere, insekte, slange, sjiljkróddele, aektese, amfibieje en inkel zougdere, wie muus, vlaermuus en eechele.

Tiejes de wintjerslaop kómme de bièster in 'ne bewaegingsloazen, inaktieven toestandj. De liefstemperatuur daaltj (hypothermie) en de meiste liefsfónsjes wie de stofwusseling, 't aome en de bloodsómloup vermindere strang; 't hert klop väöl traoger es gewuuen. Hiedoor verbruuk 't biès bao gein innerzjie en haet 't bao gein aete nuuedig. Sómmige bièster lègke waal 'ne wintjerveurraaod aan en ouch make ze gebroek van aangeladje vètrizzerfs.

## Zuuch ouch

* Torpor
# Alameda County

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

Graofsjappe vaan Californië
Ligking vaan Alameda
**Alameda** is 'n graofsjap in Californië, VS. De hoofplaots vaan 't graofsjap is Oakland

## Geografie

't Graofsjap heet 'n totale oppervlakte vaan 2127 km² (821 mijl²) boevaan 1910 km² (738 mijl²) land is en 216 km² (84 mijl²) of 10.18% water.

### Aongrenzende graofsjappe

* Santa Clara County - zuie
* San Mateo County - weste
* San Francisco County - weste
* Contra Costa County - noorde
* San Joaquin County - ooste

## Demografie

Volgens de census vaan 2000 bedroog de bevolkingsdiechheid 756/km² (1957/mijl²) en bedroog 't totaol bevolkingsaontal 1.443.741 dat bestoont oet:

* 48,79% blaank
* 14,93% zwart
* 0,63% inheemse Amerikane
* 20,45% Aziate
* 0,63% luj aofkomstig vaan eilande in de Stille Oceaan
* 8,94% aandere
* 5,63% twie of mie rasse
* 18,97% Spaons of Latino

't Gaof 523.366 gezinne en 339.141 femilies in **Alameda County**. De gemiddelde gezinsgruutte bedroog 2,71.

## Plaotse

* Oakland
* Fremont

|   Counties in Californië |  |
| --- | --- |
| Alameda County • Alpine County • Amador County • Butte County • Calaveras County • Colusa County • Contra Costa County • Del Norte County • El Dorado County • Fresno County • Glenn County • Humboldt County • Imperial County • Inyo County • Kern County • Kings County • Lake County • Lassen County • Los Angeles County • Madera County • Marin County • Mariposa County • Mendocino County • Merced County • Modoc County • Mono County • Monterey County • Napa County • Nevada County • Orange County • Placer County • Plumas County • Riverside County • Sacramento County • San Benito County • San Bernardino County • San Diego County • San Francisco • San Joaquin County • San Luis Obispo County • San Mateo County • Santa Barbara County • Santa Clara County • Santa Cruz County • Shasta County • Sierra County • Siskiyou County • Solano County • Sonoma County • Stanislaus County • Sutter County • Tehama County • Trinity County • Tulare County • Tuolumne County • Ventura County • Yolo County • Yuba County |
# Riverside County

Dit artikel is gesjreve (of begós) in 't Mestreechs. Laes hie wie v'r mit de versjillende saorte Limburgs ómgaon.

---

Graofsjappe vaan Californië
Ligking vaan Riversidee
**Riverside** is 'n graofsjap in Californië, VS. De hoofplaots vaan 't graofsjap is Riverside.

## Geografie

De graofsjap heet 'n totaal oppervlak vaan 18.915 km² (7303 mijl²) boevaan 18.667 km² (7207 mijl²)land is en 248 km² (96 mijl²) of 1.31% water.

### Aongrenzende graofsjappe

* San Bernardino County- noorde
* La Paz County in Arizona- ooste
* Imperial County- zuie
* San Diego County- zuie
* Orange County- weste

## Demografie

Volgens de census vaan 2000 bedroog de bevolkingsdiechheid 8/km² (20/mijl²) en bedroog 't totaol bevolkingsaontal 1.545.387 dat bestoont oet:

* 65,58% blaank
* 6,24% zwart
* 1,18% inheimse Amerikane
* 3,69% Aziate
* 0,25% lui aofkomstig vaan eilande in de Stèllen Oceaan
* 18,69% aandere
* 4,37% twie of mie rasse
* 36,21% Spaons of Latino

't Gaof 506.218 gezinne en 372.576 femilies in **Riverside**. De gemiddelde gezinsgruutte bedroog 2,98.

## Plaotse

De twie belaankriekste plaotse vaan de graofsjap zien:

* Indio
* Riverside

## Meziek

* In 2009 woort 't nömmer Riverside vaan Sidney Samson, e hiphop-nömmer euver de graofsjap, 'n hit in Noord-Amerika en zelfs Europa

## Bron

* alles euver de Amerikaanse graofsjappe

|   Counties in Californië |  |
| --- | --- |
| Alameda County • Alpine County • Amador County • Butte County • Calaveras County • Colusa County • Contra Costa County • Del Norte County • El Dorado County • Fresno County • Glenn County • Humboldt County • Imperial County • Inyo County • Kern County • Kings County • Lake County • Lassen County • Los Angeles County • Madera County • Marin County • Mariposa County • Mendocino County • Merced County • Modoc County • Mono County • Monterey County • Napa County • Nevada County • Orange County • Placer County • Plumas County • Riverside County • Sacramento County • San Benito County • San Bernardino County • San Diego County • San Francisco • San Joaquin County • San Luis Obispo County • San Mateo County • Santa Barbara County • Santa Clara County • Santa Cruz County • Shasta County • Sierra County • Siskiyou County • Solano County • Sonoma County • Stanislaus County • Sutter County • Tehama County • Trinity County • Tulare County • Tuolumne County • Ventura County • Yolo County • Yuba County |